
ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών Σπουδών του Τμήμα¬ 
τος Αρχιτεκτόνων Μηχανικών της Πολυτεχνικής 
Σχολής του Πανεπιστημίου Θεσσαλίας. 

2 Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας ιδιωτικού δικαίου του Γενικού Νοσοκομείου 
Σάμου «Άγιος Παντελεήμων» για το έτος 2018. 


ΑΠΟΦΑΣΕΙΣ 

Αριθμ. 2853/18/ΓΠ (1) 

Κανονισμός Διδακτορικών Σπουδών του Τρήμα¬ 
τος Αρχιτεκτόνων Μηχανικών της Πολυτεχνικής 
Σχολής του Πανεπιστημίου Θεσσαλίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας,, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου να καταρτίσουν και 
να δημοσιεύσουν τους Κανονισμούς του άρθρου 45». 

3. Την απόφασή της Συνέλευσης του Τμήματος Αρχιτε¬ 
κτόνων Μηχανικών στην αρ. 2/17-01 -2018 συνεδρίασή της. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Προϋπολο¬ 
γισμού του Ιδρύματος, αποφασίζουμε: 


ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΑΡΧΙΤΕΚΤΟΝΩΝ ΜΗΧΑΝΙΚΩΝ ΤΗΣ ΠΟΛΥΤΕΧΝΙ¬ 
ΚΗΣ ΣΧΟΛΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Άρθρο 1. 

Διδακτορικό Δίπλωμα 

1. Εισαγωγή 

Το Τμήμα Αρχιτεκτόνων Μηχανικών (Τ.Α.Μ.) του Πανε¬ 
πιστημίου Θεσσαλίας παρέχει τη δυνατότητα εκπόνησης 
διδακτορικών διατριβών σε γνωστικά αντικείμενα που 
καλύπτονται από το Πρόγραμμα Σπουδών του Τμήματος 
και σε συναφείς επιστημονικές περιοχές. 

2. Χρονική διάρκεια 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής σύμφωνα με την παράγρα¬ 
φο 2 του άρθρου 39 του ν. 4485/2017. Οι υποψήφιοι 
διδάκτορες έχουν μέχρι πέντε (5) πλήρη ακαδημαϊκά 
έτη από την πρώτη εγγραφή τους, όλα τα δικαιώματα 
και τις παροχές που προβλέπονται και για τους φοιτητές 
του δεύτερου κύκλου σπουδών όπως ορίζονται στους 
οικείους Κανονισμούς. Μέχρι και πέντε (5) έτη μετά την 
ολοκλήρωση της διδακτορικής τους διατριβής, διατη¬ 
ρούν δικαιώματα πρόσβασης, δανεισμού και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών. Μετά την παρέλευση οκτώ (8) ετών, αν ο 
υποψήφιος διδάκτορας δεν έχει κάνει αίτηση για παρά¬ 
ταση ή διακοπής της διδακτορικής διατριβής, διαγρά¬ 
φεται αυτομάτως. 

Η επιτυχής ολοκλήρωση του διδακτορικού κύκλου 
σπουδών ισοδύναμε! με 180 πιστωτικές μονάδες (ΕΈΤ5), 
για όσους παρακολουθούν τριετές πρόγραμμα σπουδών 
και 240 για όσους παρακολουθούν τετραετές πρόγραμ¬ 
μα σπουδών. 

3. Προϋποθέσεις απόκτησης Διδακτορικού Διπλώματος 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυ¬ 
χιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 

του άρθρου 46 (Ν. 4485/2017). Οι ειδικές περιπτώσεις 
στις οποίες γίνεται δεκτός ως υποψήφιος διδάκτορας 
χωρίς να κατέχει Δ.Μ.Σ είναι: 

1. Κατοχή διδακτορικού διπλώματος σε άλλο γνωστικό 
αντικείμενο ή/και 

2. Σημαντική ερευνητική εμπειρία η οποία αποδεικνύε- 
ται με έναν αριθμό πρότυπων δημοσιεύσεων και εργασία 
σε αναγνωρισμένο ερευνητικό κέντρο. 

Για αυτή την περίπτωση (αίτηση υπ. διδάκτορα χωρίς 
Δ.Μ.Σ) δημιουργείται ειδική επιτροπή στο ΤΑΜ με σκοπό 
τον έλεγχο των προσόντων. 

Αν χρειασθεί, με εισήγηση της προαναφερθείσας επι¬ 
τροπής ο υποψήφιος διδάκτορας υποχρεώνεται να πε¬ 
ρατώσει οργανωμένο κύκλο επιπρόσθετων μαθημάτων 
που προτείνονται και εγκρίνονται από την Συνέλευση 
Τμήματος. 

4. Διαδικασία επιλογής υποψηφίων διδακτόρων 

Αιτήσεις για εκπόνηση Διδακτορικής Διατριβής υπο¬ 
βάλλονται στη Γραμματεία του Τμήματος σε δύο περιό¬ 
δους (Οκτώβριο και Μάιο). Η ακριβής ημερομηνία απο- 
φασίζεταιαπό τη Συνέλευση του Τμήματος. Η Συνέλευση 
τουΤμήματος, αφού λάβει υπόψη τις αιτήσεις που έχουν 
υποβληθεί (στις οποίες περιλαμβάνεται και το όνομα 
του επιβλέποντος καθηγητή, αν προτείνεται από τον υπ. 
Διδάκτορα), τις κατηγοριοποιεί με βάση την συνάφεια 
του ερευνητικού αντικειμένου, και ορίζει μία τριμελή επι¬ 
τροπή ανά κατηγορία αιτήσεων. Κάθε τριμελής επιτροπή, 
που αποτελείται από μέλη Δ.Ε.Π.τουΤμήματος, εξετάζει 
τις αντίστοιχες αιτήσεις και τα συνυποβαλλόμενα έγγρα¬ 
φα και καλεί τους υποψηφίους σε συνέντευξη. Κατόπιν 
υποβάλει στη Συνέλευση τουΤμήματος εισήγηση, στην 
οποία αναγράφονται οι λόγοι για τους οποίους κάθε υπο¬ 
ψήφιος πρέπει ή δεν πρέπει να γίνει δεκτός, καθώς και ο 
προτεινόμενος επιβλέπων, εφόσον αυτός δεν έχει προτα- 
θεί από τον υποψήφιο. Η Συνέλευση του Τμήματος, αφού 
λάβει τη γνώμη του προτεινόμενου επιβλέποντος, την 
συνεκτιμά με την εισήγηση της επιτροπής και εγκρίνει ή 
απορρίπτει αιτιολογημένα την αίτηση του υποψηφίου. 
Στην εγκριτική απόφαση ορίζεται και η γλώσσα συγγρα¬ 
φής της διδακτορικής διατριβής. 

ΤοΤμήμα έχει την δυνατότητα να προκηρύσσει θέσεις 
υποψήφιων διδακτόρων και μέσω της δημοσιοποίησης 
δια του ημερήσιου τύπου και ανάρτησης στον οικείο 
διαδικτυακό τόπο του Τ μήματος. 

5. Κριτήρια επιλογής για εκπόνησης Διδακτορικής 
Διατριβής 

Τα στοιχεία και δικαιολογητικά που πρέπει να περιλαμ¬ 
βάνει η αίτηση είναι τα εξής: 

1. Έντυπη αίτηση (Χορηγείται από τη Γραμματεία του 
Τμήματος). Στην αίτηση αναφέρεται η γλώσσα εκπόνη¬ 
σης της διατριβής καθώς και ο προτεινόμενος επιβλέπων 
ο οποίος ανήκει σε όσους έχουν δικαίωμα επίβλεψης 
διδακτορικής διατριβής, σύμφωνα με όσα ορίζονται στο 
άρθρο 39 του ν. 4485/2017. 

2. Αντίγραφο πτυχίου/ διπλώματος (επικυρωμένο). 

3. Αντίγραφο αναγνωρισμένων μεταπτυχιακών τίτλων 
σπουδών ή ο τίτλος ομοταγούς ΑΕΙ της αλλοδαπής με την 
αναγνώριση ισοτιμίας από το ΔΟΑΤΑΠ, ή το διδακτορικό 
δίπλωμα σε άλλο γνωστικό αντικείμενο (επικυρωμένα). 


4. Αποδεικτικό γνώσης μιας τουλάχιστον ξένης γλώσ¬ 
σας ή κατοχή πανεπιστημιακού τίτλου σπουδών που 
προέρχεται από αντίστοιχη χώρα. Απαραίτητη κρίνε- 
ται η επαρκής γνώση μιας τουλάχιστον ξένης γλώσσας 
από εκείνες στις οποίες υπάρχει αναγνωρισμένη βιβλι¬ 
ογραφία στο γνωστικό πεδίο στο οποίο θα εκπονηθεί 
η διατριβή. 

5. Δύο συστατικές επιστολές. 

6. Αναλυτικό βιογραφικό σημείωμα. 

7. Επιστημονικές δημοσιεύσεις, ανακοινώσεις σε συ¬ 
νέδρια και ερευνητικό έργο εφόσον υπάρχουν. 

8. Επικουρικά, τέλος, όποιο άλλο στοιχείο επιστημο¬ 
νικού χαρακτήρα το οποίο μπορεί να συντελέσει στην 
εκτίμηση της επιστημονικής επάρκειας του υποψηφίου 
και της ικανότητάς του να προσεγγίσει ένα επιστημονικό 
ζήτημα και να ολοκληρώσει μια διδακτορική διατριβή 
υψηλών προδιαγραφών. 

Η πρόταση υποβάλλεται στα ελληνικά (στην περίπτω¬ 
ση αλλοδαπών είναι δυνατή η υποβολή στα αγγλικά) Η 
πρόταση έχει έκταση περίπου 10 σελίδων και πρέπει να 
περιλαμβάνει: 

(α) τον προσωρινό τίτλο της διατριβής, 

(β) ανάλυση του θέματος, της προβληματικής και των 
υποθέσεων έρευνας (στην οποία θα συμπεριλαμβάνεται 
η στοιχειοθέτηση της συμβατότητας της επιστημονικής 
περιοχής, σύμφωνα με τα αναφερόμενα στο άρθρο 1), 
(γ) τη μέθοδο προσέγγισης, και 
(δ) σύντομη ανασκόπηση της συναφούς πρόσφατης 
ελληνικής και ξένης βιβλιογραφίας. 

Τα στοιχεία (5.1), (5.6) και η πρόταση εκπόνησης της 
διατριβής υποβάλλονται υποχρεωτικώς και σε ηλεκτρο¬ 
νική μορφή. 

Όπως έχει ήδη αναφερθεί στο άρθρο 1, παράγραφος 
4, η Συνέλευση του Τμήματος, αφού λάβει τη γνώμη 
του προτεινόμενου επιβλέποντος, τη συνεκτιμά με την 
εισήγηση της επιτροπής και εγκρίνει ή απορρίπτει αιτι¬ 
ολογημένα την αίτηση του υποψηφίου. Στην εγκριτική 
απόφαση ορίζεται και η γλώσσα συγγραφής της διδα¬ 
κτορικής διατριβής. 

6. Δυνατότητα επανεγγραφής 
Κάθε υποψήφιος/α είναι δυνατόν να εγγράφει για 
εκπόνηση διδακτορικής διατριβής, το πολύ μέχρι δύο 
φορές. Η εγγραφή για δεύτερη φορά επιτρέπεται εφό¬ 
σον κάποιος ήδη εγγεγραμμένος αναστείλει, με αίτησή 
του, τη φοίτηση. Μπορεί να αφορά το ίδιο με το αρχικό 
ή άλλο θέμα, αλλά σε κάθε περίπτωση ακολουθείται 
πλήρως και για τη δεύτερη εγγραφή η διαδικασία που 
περιγράφεται στο άρθρο 1 παρ. 5 του παρόντος κανο¬ 
νισμού. Απαγορεύεται ρητώς η εγγραφή για εκπόνηση 
διδακτορικής για περισσότερες από δύο φορές. 

Άρθρο 2. 

Πρόγραμμα 

1. Διαδικασία απόκτησης Διδακτορικού Διπλώματος 
Ο υποψήφιος διδάκτορας, εφόσον απαιτηθεί από την 
Τριμελή Επιτροπή, πρέπει να παρακολουθήσει και να 
εξεταστεί επιτυχώς, κατά τη διάρκεια της φοίτησής του, 

στα μαθήματα του μεταπτυχιακού κύκλου σπουδών 
του ιδίου τμήματος ή άλλων τμημάτων, ή μαθημάτων 
ειδικά οργανωμένων για τον διδακτορικό κύκλο. Για την 
ολοκλήρωση της διδακτορικής διατριβής απαιτείται η 
δημοσίευση δύο πρωτότυπων επιστημονικών εργασι¬ 
ών σε αντικείμενο σχετικό με την διατριβή σε έγκριτα 
περιοδικά, πρακτικά συνεδρίων ή συλλογικούς τόμους. 

2. ΟρισμόςΤριμελούς Συμβουλευτικής Επιτροπής 

Η Συνέλευση του Τμήματος αναθέτει στον προτεινό- 
μενο επιβλέποντα, σύμφωνα με την παράγραφο 3 του 
άρθρου 38 του ν. 4485/2017, την επίβλεψη της διδα¬ 
κτορικής διατριβής και ορίζει τριμελή συμβουλευτική 
επιτροπή, με αρμοδιότητα να πλαισιώνει και να υποστη¬ 
ρίζει την εκπόνηση και συγγραφή της. Στην επιτροπή του 
προηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής και έχουν το 
ίδιο ή συναφές γνωστικό αντικείμενο με την υπό κρίση 
διδακτορική διατριβή. Στη συμβουλευτική επιτροπή 
μετέχει τουλάχιστον ένα (1) μέλος Δ.Ε.Π. από τις τρεις 
πρώτες βαθμίδες του οικείου Τμήματος. 

Κάθε μέλος ΔΕΠ μπορεί να επιβλέπει έως επτά (7) το 
πολύ υποψήφιους διδάκτορες. Η Τριμελής Συμβουλευ¬ 
τική Επιτροπή σε συνεργασία με τον υποψήφιο διδά¬ 
κτορα καθορίζει το θέμα της Διδακτορικής Διατριβής. 
Ο υποψήφιος διδάκτορας υποβάλλει προς έγκριση 
στην Τριμελή Επιτροπή ερευνητική πρόταση για τη Δι¬ 
δακτορική Διατριβή. Μετά την απόφαση αποδοχής της 
ερευνητικής πρότασηςτου υποψήφιου απότηνΤριμελή 
Συμβουλευτική Επιτροπή, αυτός πρέπει να υποβάλλει 
στη Γραμματεία του Τμήματος σε ηλεκτρονική μορφή: 

(α) ένα σύντομο βιογραφικό σημείωμα (μέχρι 100 λέ¬ 
ξεις) στα Ελληνικά και στα Αγγλικά. 

(β) μια σύντομη παρουσίαση της υπό εκπόνηση δια¬ 
τριβής που θα περιλαμβάνει τον τίτλο, περιγραφή του 
αντικειμένου (στόχοι, υποθέσεις εργασίας), και τη μεθο¬ 
δολογία (μέχρι 500 λέξεις) στα Ελληνικά και στα Αγγλικά. 
Τα στοιχεία αυτά θα εμφανίζονται στην ιστοσελίδα του 
ΤΑΜ και μπορούν να ανανεώνονται ανά εξάμηνο, στο 
βαθμό που τροποποιούνται. 

Η Τριμελής Συμβουλευτική Επιτροπή σε συνεργασία 
με τον υποψήφιο διδάκτορα υποβάλλει έκθεση προόδου 
στη Συνέλευση Τμήματος στο τέλος κάθε ακαδημαϊκού 
έτους. Η έκθεση πρέπει να αναφέρεται στο αντικείμενο 
και στις ενδεχόμενες αναπροσαρμογές του, στη μεθοδο¬ 
λογία, στα βασικά προσωρινά ευρήματα και συμπερά¬ 
σματα, στην περιγραφή και την τεκμηρίωση της πορεί¬ 
ας των εργασιών κατά τη διάρκεια του έτους και, τέλος, 
στο χρονοδιάγραμμα ολοκλήρωσηςτηςεκπόνησηςτης 


διατριβής. Η μη υποβολή του υπομνήματος, μέσα στα 
προβλεπόμενα χρονικά όρια, συνεπάγεται τη διαγραφή 
του από τοΤμήμα. Με βάση την ετήσια έκθεση προόδου 
που υποβάλλεται από την Τριμελή Επιτροπή, η Συνέ¬ 
λευση Τμήματος αποφασίζει για τη συνέχιση ή διακοπή 
της εκπόνησης κάθε διατριβής. Αντίγραφο της προανα- 
φερθείσας έκθεσης, καθώς και σχόλια επ'αυτής από τον 
επιβλέποντα ή την Τριμελή Επιτροπή, καταχωρούνται 
στον ατομικό φάκελο του υποψηφίου. 

3. Η αλλαγή του θέματος 

Η αλλαγή του θέματος της διδακτορικής διατριβής 
είναι δυνατή εφόσον υπάρχουν σοβαροί λόγοι. Η αλ¬ 
λαγή εγκρίνεται από τη Συνέλευση Τμήματος μετά από 
σχετική αίτηση του υποψήφιου στη Συνέλευση Τμήμα¬ 
τος, και τη διατύπωση της γνώμης του επιβλέποντα της 
διατριβής. 

4. Αντικατάσταση μελών Τριμελούς Επιτροπής 

Αντικατάσταση των μελών της συμβουλευτικής επι¬ 
τροπής κατά τη διάρκεια της εκπόνησης της διατριβής 
επιτρέπεται, εφόσον υπάρχουν σοβαροί λόγοι, με από¬ 
φαση της Συνέλευσης Τμήματος. Αν για οποιονδήποτε 
λόγο ο επιβλέπων εκλείψει ή διαπιστωμένα αδυνατεί να 
τελέσει χρέη επιβλέποντος για μεγάλο χρονικό διάστημα 
κατά τα ειδικότερα οριζόμενα στον Κανονισμό Διδακτο¬ 
ρικών Σπουδών, η Συνέλευση του Τμήματος, εκτιμώντας 
τις περιστάσεις, αναθέτει σε άλλον την επίβλεψη, σύμ¬ 
φωνα με όσα ορίζονται στις προηγούμενες παραγρά¬ 
φους, ύστερα από αίτηση του υποψήφιου διδάκτορα και 
γνώμη του προτεινόμενου επιβλέποντος, διαφορετικά 
σε ένα από τα άλλα δύο (2) μέλη της τριμελούς συμ¬ 
βουλευτικής επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται από κάθε επιβλέποντα, σύμφωνα με όσα 
ορίζονται στον Κανονισμό Διδακτορικών Σπουδών. Αν 
ο αρχικός επιβλέπων μετακινηθεί σε άλλο Α.Ε.Ι. ήΤμήμα 
Α.Ε.Ι. ή συνταξιοδοτηθεί, συνεχίζει να τελεί χρέη επιβλέ- 
ποντοςτων διδακτορικών διατριβών που έχει αναλάβει, 
και ο τίτλος απονέμεται από το Α.Ε.Ι., στο οποίο ανήκει το 
Τμήμα, όπου ξεκίνησε η εκπόνηση της διατριβής. 

Καθηγητές του Τ.Α.Μ. που αποχωρούν λόγω συμπλη- 
ρώσεως του ορίου ηλικίας διατηρούν την ιδιότητα 
μέλους της συμβουλευτικής επιτροπής υποψηφίων δι¬ 
δακτόρων, όπως και την ιδιότητα του επιβλέποντος κα¬ 
θηγητή, τις οποίες είχαν πριν από την αποχώρησή τους. 

5. Ακαδημαϊκές υποχρεώσεις υποψηφίου διδάκτορα 

Γ ια τα δύο πρώτα έτη της εκπόνησης της διδακτορικής 

διατριβής ο υποψήφιος διδάκτορας έχει υποχρέωση να 
συνεισφέρει με το ερευνητικό του έργο στο Τ.Α.Μ. Το 
έργο αυτό μπορεί να περιλαμβάνει υποβοήθηση διδα¬ 
σκαλίας ή έρευνας σε θέματα σχετικά με τη διδακτορική 
διατριβή του υποψήφιου. Οι λεπτομέρειες της απασχό¬ 
λησης των υποψήφιων διδακτόρων καθορίζονται από 
τη Συνέλευση Τμήματος με το μέγιστο χρονικό όριό της 
να ορίζεται στις 4 ώρες την εβδομάδα. Οι ώρες αυτές 
δύναται να αντικατασταθούν από πυκνά διαστήματα 
παρουσίας στο Τμήμα με συμμετοχή σε ολιγοήμερα 
εργαστήρια ή σεμινάρια μετά από εισήγηση του επι- 

βλέποντα και έγκριση από τη Συνέλευση Τμήματος. Σε 
εξαιρετικές περιπτώσεις οι υποχρεώσεις αυτές μπορούν 
να τροποποιηθούν με απόφαση της Συνέλευσης Τμήμα¬ 
τος, μετά από σχετική αίτηση του υποψήφιου διδάκτορα. 
Μετά τα δύο πρώτα έτη της εκπόνησης της διδακτορι¬ 
κής διατριβής ο υποψήφιος διδάκτορας έχει υποχρέωση 
την ετήσια παρουσίαση της εξέλιξης του ερευνητικού 
του έργου στο Τμήμα. Οι λεπτομέρειες και ο προγραμ¬ 
ματισμός της διαδικασίας αυτής αποφασίζεται από τη 
Συνέλευση Τμήματος. 

6. Εκπόνηση της Διδακτορικής Διατριβής 

Κατά τη διάρκεια εκπόνησης της Διδακτορικής Δια¬ 
τριβής ο υποψήφιος διδάκτορας ασχολείται με την αξι¬ 
ολόγηση και διερεύνηση των πηγών, ή τη συλλογή των 
ερευνητικών δεδομένων και την επεξεργασία και ανά¬ 
λυση των δεδομένων. Μετά το τέλος της έρευνας και την 
ολοκλήρωση των υποχρεώσεων του, ο/η υποψήφιος/α 
καταθέτει στο τμήμα τη Διδακτορική Διατριβή. Τα μέλη 
της τριμελούς συμβουλευτικής επιτροπής συντάσσουν 
εισηγητική έκθεση σχετικά με την τελική αξιολόγηση της 
Διδακτορικής Διατριβής του υποψήφιου διδάκτορα και 
η Συνέλευση Τμήματος ορίζει την Επταμελή Εξεταστική 
Επιτροπή. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485/2017, καθώς και τέσσερα (4) επιπλέον μέλη, 
που πληρούν τα κριτήρια του δευτέρου εδαφίου της 
παραγράφου 2 του άρθρου 39 του ν. 4485/2017. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή¬ 
σαντα μέλη της τριμελούς συμβουλευτικής επιτροπής, 
που έχουν αντικατασταθεί σύμφωνα με την παράγραφο 
2, μπορεί να παρίστανται κατά τη συνεδρίαση χωρίς δι¬ 
καίωμα ψήφου. 

Η Διδακτορική Διατριβή αξιολογείται ως επιτυχής ή 
απορριπτέα. Σε εξαιρετικές περιπτώσεις και με ομόφωνη 
γνώμη της επταμελούς επιτροπής μπορεί να απονεμη- 
θεί η διάκριση «επιτυχής μετ'επαίνων» (Θυιτι Ι3υάθ). 
Σε περίπτωση μη αποδοχής της Διδακτορικής Διατρι¬ 
βής, η Επταμελής Εξεταστική Επιτροπή καθορίζει το 
πλαίσιο των απαιτητών αλλαγών, τις οποίες πρέπει να 
πραγματοποιήσει ο υποψήφιος και να επανυποβάλει 
τη Διδακτορική Διατριβή, μέσα σε διάστημα έξι (6) μη¬ 
νών, για νέα κρίση. Σε περίπτωση δεύτερης απόρριψης 
στη νέα αξιολόγηση ο υποψήφιος διαγράφεται από το 
Τμήμα. Η εγκεκριμένη Διδακτορική Διατριβή, μετά τις 


τυχόν διορθώσεις που προτείνει η Επταμελής Εξεταστική 
Επιτροπή, κατατίθεται στη βιβλιοθήκη του Π.Θ. σε δύο 
αντίτυπα, ένα (1) βιβλιοδετημένο έντυπο και ένα (1) σε 
ηλεκτρονική μορφή. Επίσης, κατατίθεται περίληψη της 
Διδακτορικής Διατριβής, στα ελληνικά και αγγλικά, για 
να ενταχθεί στην ηλεκτρονική βάση των εργασιών του 
ΤΑΜ και στην ηλεκτρονική βάση όλων των Διδακτορικών 
Διατριβών του Π.Θ.. 

Άρθρο 3. 

Θέματα Φοίτησης 

1. Παρακολούθηση μαθημάτων (εφόσον έχουν ορι¬ 
στεί) 

Η παρακολούθηση των μαθημάτων, που έχουν ορι¬ 
στεί από την Τριμελή Επιτροπή, είναι υποχρεωτική. Το 
ανώτερο όριο των επιτρεπόμενων απουσιών για κάθε 
μάθημα ορίζεται στο 30%. 

2. Αναστολή φοίτησης 

Κάθε υποψήφιος διδάκτορας έχει το δικαίωμα να ζη¬ 
τήσει άδεια αναστολήςτηςπαρακολούθησηςτων μαθη¬ 
μάτων ή της εκπόνησης της Διδακτορικής Διατριβής του. 
Η διάρκεια αναστολής δεν μπορεί να είναι περισσότερο 
από ένα (1) έτος και χορηγείται μόνο σε εξαιρετικές πε¬ 
ριπτώσεις. Η διάρκεια της αναστολής δεν προσμετράται 
στο μέγιστο χρόνο φοίτησης. 

3. Ολοκλήρωση των σπουδών 

Η ορκωμοσία για τους διδάκτορες τελείται από τον 
Κοσμήτορα της κάθε Σχολής, παρουσία του Προέδρου 
του ΤΑΜ. Η μορφή του Διδακτορικού Διπλώματος, και 
το τελετουργικό της ορκωμοσίας, θα καθορίζονται με 
αποφάσεις του Πρυτανικού Συμβουλίου. 

4. Υγειονομική κάλυψη 

Οι υποψήφιοι διδάκτορες που δεν έχουν υγειονομική 
κάλυψη δικαιούνται υγειονομικής και νοσοκομειακής 
περίθαλψης, όπως ισχύει και για τους προπτυχιακούς 
φοιτητές. 

Άρθρο 4. 

Διασφάλιση ποιότητας 

1. Θέματα πνευματικών δικαιωμάτων και δεοντολογίας 

Τα πνευματικά δικαιώματα των Διδακτορικών Διατρι¬ 
βών καθορίζονται με σχετικές αποφάσεις της Επιτροπής 
Δεοντολογίας του Π.Θ.. Τα πνευματικά δικαιώματα των 
διατριβών που έχουν γίνει αποδεκτές - σύμφωνα με τον 
κώδικα δεοντολογίας του Π.Θ. -ανήκουν στο διδακτο¬ 
ρικό φοιτητή, ο οποίος και παραχωρεί στο Τμήμα μη 
αποκλειστικό δικαίωμα διάθεσης και αναπαραγωγής της 
διατριβής για μη εμπορικούς σκοπούς. Σε περίπτωση 
εμπορικής εκμετάλλευσης εκχωρούνται στο Πανεπιστή¬ 
μιο δικαιώματα χρήσης σε ποσοστό που ορίζεται από 
την Επιτροπή Ερευνών. Κάθε είδους λογοκλοπή στις ερ- 
γασίεςτων μαθημάτων, τις δημοσιεύσεις ή τη συγγραφή 
των Διδακτορικών Διατριβών, επινόηση ερευνητικών δε¬ 
δομένων και αντιεπιστημονική συμπεριφορά γενικότερα 
απαγορεύεται. Η Επιτροπή Δεοντολογίας είναι αρμόδια 
να ενημερώνει σχετικά τους φοιτητές και φοιτήτριες και 
να επιβάλλει ποινές, όπου αυτό είναι αναγκαίο. Λεπτομε¬ 
ρείς οδηγίες για το θέμα θα εκδίδονται από την Επιτροπή 
Δεοντολογίας του Πανεπιστημίου. 

Άρθρο 5. 

Γενικές διατάξεις 

Νέα θέματα που προκύπτουν και δεν έχουν προβλε- 
φθεί κατά την εφαρμογή του παρόντος Κανονισμού ρυθ¬ 
μίζονται από την Συνέλευση Τμήματος και εγκρίνονται 
από τη Σύγκλητο του Π.Ο.. 

Άρθρο 6. 

Διδακτορικές διατριβές με συνεπίβλεψη 

Είναι δυνατή η συνεργασία του ΤΑΜ με ερευνητικά 
κέντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση διδα¬ 
κτορικών διατριβών με συνεπίβλεψη. Στην περίπτωση 
αυτή,τη διοικητική ευθύνη της εκπόνησηςτης διδακτο¬ 
ρικής διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών Δ.Ε.Π,/ερευνητών. Τα σχετικά με 
τη διαδικασία εκπόνησης της διατριβής, από την επι¬ 
λογή του υποψήφιου διδάκτορα έως και την απονομή 
του διδακτορικού τίτλου, καθώς και η χορήγηση ενιαίου 
ή χωριστού τίτλου σε περίπτωση συνεργασίας μεταξύ 
Ιδρυμάτων, προβλέπονται στο οικείο Ειδικό Πρωτό¬ 
κολλο Συνεργασίας (Ε.Π.Σ.), το οποίο εγκρίνεται από τις 
οικείες Συγκλήτους και τα συλλογικά όργανα διοίκησης 
των Ερευνητικών Κέντρων. Με απόφαση του Υπουργού 
Παιδείας, Έρευνας και Θρησκευμάτων, που δημοσιεύεται 
στην Εφημερίδα της Κυβερνήσεως, καθορίζεται κάθε 
σχετικό θέμα σχετικά με την εκπόνηση διδακτορικών 
διατριβών με συνεπίβλεψη με αναγνωρισμένα ως ομο- 
ταγή Ιδρύματα ή ερευνητικά κέντρα και ινστιτούτα της 
αλλοδαπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 21 Φεβρουάριου 2018 

Ο Πρύτανης 

ΓΕΩΡΓΙΟΣ ΠΕΤΡΑΚΟΣ 


Αριθμ. 2364 _ (2) 

Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου 
προσωπικού και του προσωπικού με σχέση εργα¬ 
σίας ιδιωτικού δικαίου του Γενικού Νοσοκομείου 
Σάμου «Άγιος Παντελεήμων» για το έτος 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΩΝ ΔΙΑΣΥΝΔΕΟ- 
ΜΕΝΩΝ ΝΟΣΟΚΟΜΕΙΩΝ α) ΓΕΝΙΚΟ ΝΟΣΟΚΟ¬ 
ΜΕΙΟ ΣΑΜΟΥ «ΑΓ. ΠΑΝΤΕΛΕΗΜΩΝ» β) ΓΕΝΙΚΟ 
ΝΟΣΟΚΟΜΕΙΟ-ΚΕΝΤΡΟ ΥΓΕΙΑΣ ΙΚΑΡΙΑΣ 
[Συνεδρίαση 4η/2018 (θέμα 19°)] 

Έχοντας υπόψη: 

1. Τις διατάξεις των άρθρων 7 και 10 του ν. 3329/2005. 

2. Τις διατάξεις του άρθρου 20 του ν. 4354/2015 (ΦΕΚ 


176 τ.Α') σύμφωνα με τις οποίες «....για το προσωπικό των 
ΝΠΔΔ και των ΝΠΙΔ η απόφαση καθιέρωσης υπερωρια- 
κής εργασίας εκδίδεται από το Διοικητικό Συμβούλιο ή 
το όργανο διοίκησης ή το εξουσιοδοτημένο από αυτό 
όργανο. ...Στις αποφάσεις αυτές καθορίζεται ο αριθμός 
των υπαλλήλων, το χρονικό διάστημα και οι ώρες υπερω- 
ριακής απασχόλησης του μέσα στα όρια των πιστώσεων 
του Προϋπολογισμού τους μη επιτρεπόμενης της επιβά¬ 
ρυνσης του Προϋπολογισμού Δημοσίων Επενδύσεων. 
Οι ανωτέρω αποφάσεις δημοσιεύονται στην Εφημερίδα 
της Κυβερνήσεως...». 

3. Τη με Αρ. Πρωτ.: Γ4β/Γ.Π.95854/27-12-2017 κοινή 
υπουργική απόφαση του Υπουργείου Υγείας (ΑΔΑ ΩΣ- 
ΘΕ465ΦΥΟ-ΟΩ3) με θέμα «Καθιέρωση με αμοιβή υπε- 
ρωριακής, νυχτερινής και εξαιρέσιμων ημερών εργασίας 
του μόνιμου προσωπικού και του προσωπικού με σχέση 
εργασίας ιδιωτικού δικαίου των Νοσηλευτικών Ιδρυμά¬ 
των ανά Υγειονομική Περιφέρεια». 

4. Τη με Αρ. Πρωτ.: Γ4β/Γ.Π. 95850/27-12-2017 κοι¬ 
νή υπουργική απόφαση του Υπουργείου Υγείας (ΑΔΑ 
6ΠΛ1465ΦΥΟ-212) με θέμα «Ενεργείς εφημερίες Χημι¬ 
κών, Βιοχημικών, Κλινικών Χημικών, Βιολόγων, Φαρμακο¬ 
ποιών, Ψυχολόγων, Φυσικών Νοσοκομείων-Ακτινοφυσι- 
κών και Κτηνιάτρων των Νοσηλευτικών Ιδρυμάτων ανά 
Υγειονομική Περιφέρεια». 

5. Τη με αριθμό 62489/29-12-2017 (ΑΔΑ Ψ8Θ0469Η2Ξ- 
825) απόφαση της 2ης ΥΠΕ Πειραιώς και Αιγαίου, με θέμα 
«Κατανομή ανά νοσοκομείο για το 2018 υπερωριακής, 
νυχτερινής και εξαιρέσιμων ημερών εργασίας του μό¬ 
νιμου προσωπικού και του προσωπικού με σχέση εργα¬ 
σίας ιδιωτικού δικαίου των Νοσηλευτικών Ιδρυμάτων» 
με την οποία εγκρίνεται για το Νοσοκομείο το ποσό των 
304.000€. 

6. Τη με αριθμό 62488/29-12-2017 (ΑΔΑ Ψ02Ρ469Η2Ξ- 
ΥΡΜ) απόφαση της 2ης ΥΠΕ Πειραιώς και Αιγαίου, με 
θέμα «Κατανομή ανά νοσοκομείο για το 2018 για Ενερ¬ 
γείς εφημερίες Χημικών, Βιοχημικών, Κλινικών Χημι¬ 
κών, Βιολόγων, Φαρμακοποιών, Ψυχολόγων, Φυσικών 
Νοσοκομείων- Ακτινοφυσικών και Κτηνιάτρων των Νο¬ 
σηλευτικών Ιδρυμάτων» με την οποία εγκρίνεται για το 
Νοσοκομείο το ποσό των 59.500€. 

7. Το γεγονός ότι τα ανωτέρω ποσά είναι στα όρια των 
πιστώσεων και έχουν εγγράφει στον Προϋπολογισμό του 
Νοσοκομείου έτους 2018. 

8. Το γεγονός ότι το Νοσοκομείο εφημερεύει όλο 
το μήνα σε 24ώρη βάση και απαιτείται η απασχόληση 
του προσωπικού κατά τις Αργίες- Εξαιρέσιμες ημέρες 
και Νύχτες, την μεγάλη έλλειψη προσωπικού σε όλες 
τις υπηρεσίες του Νοσοκομείου η ο οποία προϋπήρχε, 
οξύνθηκε και έφτασε σε κατάσταση οριακή μετά τις 
μαζικές συνταξιοδοτήσεις με αποτέλεσμα το εναπο- 
μείναντα προσωπικό να εργάζεται εξαντλητικά πολλές 
επιπλέον του ωραρίου ώρες καθημερινές, αργίες ακόμη 
και νύχτες προκειμένου οι Υπηρεσίες του Νοσοκομείου 
να είναι ασφαλείς και αδιάλειπτες στο μέγιστο βαθμό, 
αποφασίζουμε: 

Την έγκριση καθιέρωσης στο Γ.Ν. Σάμου 

Α) υπερωριακής απασχόλησης καθημερινής, νυχτερι¬ 
νής και αργιών και 

Β) εργασίας προς συμπλήρωση του υποχρεωτικού 
ωραρίου κατά τις νυχτερινές ώρες καθημερινών και 
κατά τις Κυριακές και εξαιρέσιμες ημέρες, συνολικά για 
186 εργαζόμενους (μόνιμοι υπάλληλοι και με συμβάσεις 
ιδιωτικού δικαίου ορισμένου χρόνου) με 108.869 ώρες 
απασχόλησης και για 6 εργαζόμενους επιστημονικού 
προσωπικού με 1096 εφημερίες, συνολικού κόστους 
334.820€ (ΚΑΕ 0261 και ΚΑΕ 0263) και των εργοδοτι- 
κών εισφορών κόστους 28.680€ (ΚΑΕ 0561-0566), ήτοι 
συνολικού κόστους 363.500 € όπως έχουν εγγράφει στον 
Προϋπολογισμό του Νοσοκομείου αναλυτικά ως εξής: 

α) υπερωριακή εργασία καθημερινής μονίμων υπαλλή¬ 
λων και υπαλλήλων Ιδιωτικού Δικαίου του Νοσοκομείου 
συνολικά για 60 άτομα με 14.400 ώρες εργασίας επιμερι¬ 
ζόμενες για το α' εξάμηνο του έτους 2018 σε 7.200 ώρες 
με κόστος 22.350,00€ (ΚΑΕ 261 συμπεριλαμβανομένων 
και των εργοδοτικών εισφορών ΚΑΕ 0561,562,563,564, 

565) και για το β' εξάμηνο έτους 2018 σε 7.200 ώρες με 
κόστος 22.350€ (ΚΑΕ 0261 συμπεριλαμβανομένων και 
των εργοδοτικών εισφορών ΚΑΕ 0561, 562, 564, 565, 

566) και επιπλέον 23.040 ώρες Υπερωριακής απασχό¬ 
λησης κατά τις νυχτερινές ώρες και κατά τις Κυριακές 
και Εξαιρέσιμες ημέρες, επιμεριζόμενες για το α' εξάμη¬ 
νο του έτους 2018 σε 11.520 ώρες με κόστος 45.000 € 
(ΚΑΕ 0263 συμπεριλαμβανομένων και των εργοδοτικών 
εισφορών ΚΑΕ 0561,562,564,565,566) και για το β' εξά¬ 
μηνο του έτους 2018 σε 11.520 ώρες με κόστος 45.000€ 
(ΚΑΕ 0263 συμπεριλαμβανομένων και των εργοδοτικών 
εισφορών ΚΑΕ 0561,562, 564, 565, 566). 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο. Η υπερωριακή 
εργασία κατά τις νυχτερινές ώρες ή κατά τις Κυριακές 
και εξαιρέσιμες ημέρες ορίζεται ανά εξάμηνο στις 96 


ώρες νυχτερινής και 96 ώρες για Κυριακές και εξαιρέσι¬ 
μες ημέρες ανά υπάλληλο σύμφωνα με τις διατάξεις του 
άρθρου 20 του ν. 4354/2015. 

β) Εργασία προς συμπλήρωση του υποχρεωτικού ωρα¬ 
ρίου κατά τις νυχτερινές ώρες καθημερινών και κατά τις 
Κυριακές και εξαιρέσιμες ημέρες: α) μονίμων υπαλλήλων 
β) λοιπού επικουρικού προσωπικού και γ) προσωπικού 
ατομικών συμβάσεων εστίασης, σίτισης, καθαριότητας, 
φύλαξης, ιματισμού, ήτοι συνολικά για 146 άτομα, καθο¬ 
ρίζεται σε 71.429 ώρες, επιμεριζόμενες για το α' εξάμη¬ 
νο του έτους 2018 σε 35.715 ώρες με κόστος 84.650 € 
(ΚΑΕ 0263 συμπεριλαμβανομένων και των εργοδοτικών 
εισφορών ΚΑΕ 0561,562,564,565,566) και για το β' εξά¬ 
μηνο του έτους 2018 σε 35.715 ώρες με κόστος 84.650 € 
(ΚΑΕ 0263 συμπεριλαμβανομένων και των εργοδοτικών 
εισφορών ΚΑΕ 0561,562,564,565,566) και 
γ) Εφημερίες (ενεργείς, ετοιμότητας, μικτές) Βιοχη¬ 
μικών, Φαρμακοποιού, Ψυχολόγων, Ακτινοφυσικού 
του Νοσοκομείου για το έτος 2018. Συνολικός αριθμός 
υπαλλήλων 6 με 1096 εφημερίες κόστους 59.500€ επι¬ 
μεριζόμενες σε 548 εφημερίες για το α’ εξάμηνο του 
2018 και κόστος 29.750€ (ΚΑΕ 0261 και 0263 συμπε¬ 
ριλαμβανομένων και των εργοδοτικών εισφορών ΚΑΕ 
0561, 562,564,565,566) και για το β' εξάμηνο του 2018 
και κόστος 29.7506 (ΚΑΕ 0261 και 0263 συμπεριλαμ¬ 
βανομένων και των εργοδοτικών εισφορών ΚΑΕ 0561, 
562,564,565,566). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 22 Φεβρουάριου 2018 
Ο Πρόεδρος 
ΛΑΖΑΡΟΣ ΘΕΟΦΙΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















